# Phyllis Schlafly

Phyllis Stewart Schlafly (jaiotzez Phyllis McAlpin Stewart; Saint Louis, 1924ko abuztuaren 15a - Ladue, 2016ko irailaren 5a) Estatu Batuetako abokatua izan zen, idazlea, aktibista kontserbadorea eta antifeminista. Ikuspegi sozial eta politiko paleokontserbadoreei eutsi zien, feminismoaren, homosexualen eskubideen eta abortuaren aurka agertuz.
Schlafly AEBetako defentsa nazionalari buruzko liburuen egile ere izan zen eta Sobietar Batasunarekin armamentuak kontrolatzeko akordioak erdietsi izana kritikatu zuen.

## Feminismoaren kontra

1978an zera esan zion Time aldizkariari: "Diskurtsoak bertan behera utzi ditut, senarrak etxetik luzaroegi urrun egon naizela pentsatu izan duenean".
2007ko martxoan, Schlaflyk ezkontza barruko bortxaketaren kontzeptuaren aurka hitz egin zuen: "Ezkontzean, emakumeak sexu edukitzeko baimena eman du, eta ez dut uste horri bortxaketa deituko dakiokeenik".
2006an egindako elkarrizketa batean esan zuenz, XX. mendeko azken hamarkadetan emakumeen bizitza hobetu bada, eskulana aurrezteko gailuei esker izan da, hala nola arropa-lehorgailua edo erabili eta botatzeko pixoihalak.
Bere iritziz, abortatzeko eskubidea babestu zuen Roe v. Wade erabakia "Estatu Batuetako Gorte Gorenaren historiako erabakirik okerrena" izan zen, eta erabaki hori "jaio gabeko milioika haurren heriotzaren erantzulea" dela gehitu zuen.

## Globalizazioaren kontra

Nazioarteko politikan, Schlaflyk Nazio Batuak gorrotatzen zituen. NBEren 50. urteurrenean, 1995ean, hori dolurako motiboa zela esan zuen, ez ospakizun-motiboa. "Esperantza ergelen, konpromiso lotsagarrien iturri da, gure militarrei eginiko traizioa, eta gure nazioarekiko irain etengabeen iturria da. Troiako zaldia da".
1994ko Kongresurako hauteskundeen kanpainan, Schlaflyk Munduko Merkataritza Erakundea eta hari lotutako globalizazioa gaitzetsi zituen: "Estatu Batuetako subiranotasun, independentzia, enplegu eta ekonomiari eraso zuzena dira... Mundu mailako erakunde baten erabakiak betetzeko bere legeak aldatu behar dituen edozein herrialdek bere subiranotasuna galdu du".

## Erreferentziak

* Artikulu hau, osorik edo zatiren batean, ingelesezko wikipediako «Phyllis Schlafly» artikulutik itzulia izan da, 2023-04-04 data duen 1148107963 bertsioa oinarritzat hartuta. Sartze-datarik ez duten erreferentziak, edo 2023-04-04 baino lehenago datatuak, jatorrizko artikulutik ekarri dira itzulpenarekin batera.
* 1 2 (Ingelesez) «'Don't call me Ms. ... it means misery': Phyllis Schlafly, anti-feminist and conservative activist, dies at 92» Los Angeles Times 2016-09-06.
* ↑ «Schlafly cranks up agitation at Bates» Lewiston Sun Journal 2007-03-29.
* ↑ Chip Berlet and Matthew N. Lyons. 2000. Right-Wing Populism in America: Too Close for Comfort. New York: Guilford Press, p. 202.
* ↑ «Anti-ERA Evangelist Wins Again» Time July 3, 1978.
* ↑ Leonard, J.T.. (March 29, 2007). «Schlafly cranks up agitation at Bates» Sun Journal.
* ↑ Bellafante, Ginia. (March 30, 2006). «A Feminine Mystique All Her Own» The New York Times.
* ↑ «Anniversary: Roe v. Wade» The Washington Post January 18, 2002.
* ↑ Critchlow 2005, pp. 298–99
* ↑ Critchlow 2005, p. 298

## Kanpo estekak

* Datuak: Q434669
* Multimedia: Phyllis Schlafly / Q434669